У Вікіпедыі ёсць артыкулы пра іншых асоб з прозвішчам Шпакоўскі.

**Аляксандр Паўлавіч Шпакоўскі** (нар. 1984) — беларускі палітычны аглядальнік, член арганізаванай Аляксандрам Лукашэнкам камісіі па выпрацоўцы паправак да Канстытуцыі Рэспублікі Беларусь. Незалежныя СМІ характарызуюць яго як праўладнага палітолага.

Біяграфія
---------

Вырас у няпоўнай сям’і. У 2007 годзе скончыў Беларускі дзяржаўны педагагічны ўніверсітэт імя Максіма Танка (гістарычны факультэт), у 2011 годзе — Беларускі дзяржаўны ўніверсітэт (юрыдычны факультэт). У маладосці складаўся ў Беларускай партыі свабоды. Быў актывістам «Правага альянсу», у 2006 годзе быў адным з ахоўнікаў апазіцыйнага кандыдата ў прэзідэнты Аляксандра Мілінкевіча, але, у адрозненне ад паплечнікаў, не затрымліваўся ўладамі. Яго погляды ў гэты перыяд ацэньваюцца як радыкальна апазіцыйныя.

Пасля заканчэння ўніверсітэта працаваў у адміністрацыі Фрунзенскага раёна горада Мінску. Быў адным з арганізатараў праекта «Антымак». Выступаў, у прыватнасці, супраць легалізацыі лёгкіх наркотыкаў і заяўляў пра іх шкоду для грамадства. Па сцвярджэнні філосафа і палітолага Уладзімір Мацкевіча, кар’еры Шпакоўскага садзейнічаў кіраўнік Адміністрацыі Прэзідэнта Рэспублікі Беларусь Уладзімір Макей, пасля чаго, па яго словах, *«потым гэтых людзей проста перакупілі на грошы АП РФ і Фонду Гарчакова»*. Таксама згадваецца пра сувязі Шпакоўскага з праўладным палітолагам Юрыем Шаўцовым. У інтэрв’ю 2012 года выступаў супраць прыцягнення ў Беларусь замежнай рабочай сілы («*Мы не можам дапусціць, каб сюды прыйшлі нейкія прыхадні, усталявалі свае парадкі*») і заявіў у зацікаўленасці ў ператварэнні Расіі ў «*рускую дзяржаву для рускага народа*». Гісторык Аляксей Братачкін ахарактарызаваў тэарэтычны публіцыстычны артыкул Шпакоўскага як, які мае мала дачынення да сацыяльнай рэчаіснасці і падкрэсліў, што ў артыкуле Шпакоўскага «*сэнсы ствараюцца пры дапамозе клішэ і лозунгаў*».

У 2016 годзе Шпакоўскі і Аляксей Дзермант суправаджалі лідараў італьянскай неафашысцкай партыі «Новая сіла» і праварадыкальнай Брытанскай нацыянальнай партыі Раберта Фіёрэ і Ніка Грыфіна, якія прыехалі ў Мінск.

З’яўляецца дырэктарам Цэнтра «Актуальная канцэпцыя», удзельнік праекта Аляксея Дзерманта«Цытадэль». Шпакоўскі разам з Пятром Пятроўскім і Аляксеем Дзермантам удзельнічаў у дзейнасці праекта «Санар-2050», што фінансуецца Адміністрацыяй Прэзідэнта Расійскай Федэрацыі. Аналітычны цэнтр ISANS згадаў Аляксандра Шпакоўскага ў якасці аднаго з актыўных дзеячаў прарасійскіх арганізацый у Беларусі. У 2017 годзе невядомыя размясцілі ў адкрытым доступе дамп перапіскі, якая нібыта мела месца паміж Шпакоўскім і меркаваным каардынатарам антыўкраінскіх акцый Аляксандрам Усоўскім. У лістападзе 2020 года праўладны Беларускі саюз журналістаў выбраў Шпакоўскага ўпаўнаважаным па абароне журналістаў. 

У 2021 годзе ўвайшоў у склад заснаванай Аляксандрам Лукашэнкам Канстытуцыйнай камісіі, якая распрацавала папраўкі да Канстытуцыі Рэспублікі Беларусь.

У 2023 годзе Шпакоўскі трапіў ў санкцыйны спіс Украіны.

З 2024 года дэпутат Палаты прадстаўнікоў Нацыянальнага сходу Рэспублікі Беларусь 8-га склікання.

Зноскі
------

1. ↑  Политолог предложил закрыть половину партий — и оппозиционных, и провластных Архівавана 24 снежня 2019.
2. ↑  Провластный эксперт Шпаковский: более 20% белорусов готовы с оружием в руках защищаться от России(недаступная спасылка)
3. 1 2  В провластном Союзе журналистов появился уполномоченный по защите журналистов — Александр Шпаковский
4. ↑  Стал известен состав конституционной комиссии: кто будет менять Конституцию Беларуси **(нявызн.)**(недаступная спасылка). Архівавана з першакрыніцы 25 кастрычніка 2021. Праверана 4 чэрвеня 2022.
5. ↑  Александр Шпаковский Архівавана 9 лютага 2022.
6. 1 2 3 4 5  Персона. Александр Шпаковский: в Беларуси сильное нарколобби
7. 1 2 3  Шпаковский, Дермант и «быдло шкловское» — как белорусские деятели клянчили деньги на передел Европы
8. 1 2 3  Мы и они. Лица и имена врагов независимости Беларуси Архівавана 14 красавіка 2021.
9. 1 2 3  Казус Дзерманта Архівавана 1 лістапада 2020.
10. ↑  Алексей Браточкин. ДИСКУССИЯ. Консерваторы «спасают» Беларусь, как могут Архівавана 14 лютага 2021.
11. ↑  Лидеры итальянских и британских неонацистов посетили Беларусь, их сопровождали Дзермант и Шпаковский
12. ↑  Аляксандр Шпакоўскі. БЕЛАРУСКІ НАЦЫЯНАЛІЗМ. Новы вобраз беларускай ідэі Архівавана 21 кастрычніка 2021.
13. ↑  iSANS: идеологическое обеспечение принудительной интеграции и неонацисты-объединители
14. ↑  Шпаковский, Богдан, Марзалюк. Кто вошел в состав комиссии по разработке изменений в Конституцию
15. ↑  ШПАКОВСЬКИЙ Олександр Павлович